31996D0586
L 257/41
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 9 април 1996 година
за отмяна на разрешителните за продукти за растителна защита, съдържащи профам като активно вещество
(текст от значение за ЕИП)
(96/586/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EИО) № 3600/92 на Комисията от 11 декември 1992 г. за определяне на подробни правила за изпълнението на първия етап на работната програма, посочена в член 8, параграф 2 от Директива 91/414/EИО на Съвета относно пускането на пазара на продукти за растителна защита (1), последно изменен с Регламент (EО) № 491/95 (2), и по-специално член 6, параграф 5 от него,
като има предвид, че Регламент (EО) № 933/94 на Комисията (3) от 27 април 1994 г., изменен с Регламент (EО) № 491/95, установи активните вещества на продуктите за растителна защита и определи държавите-членки докладчици за прилагането на Регламент (EИО) № 3600/92 на Комисията;
като има предвид, че профамът беше едно от 90-те активни вещества, включени в първия етап на работната програма, предвидена в член 8, параграф 2 от Директива 91/414/EИО на Съвета (4);
като има предвид, че за това вещество определената държава-членка докладчик е информирала Комисията, че съответният нотификатор я е информирал официално, че няма да представи информацията, изисквана по член 6, параграф 1 от Регламент (EИО) № 3600/92, в подкрепа на включването на активното вещество в приложение I към Директива 91/414/EИО;
като има предвид, че нито една държава-членка не е информирала Комисията в съответствие с член 6, параграф 4 от регламента за желанието си да осигури включването на това вещество в приложение I към Директива 91/414/EИО;
като има предвид, че поради това следва да се счита, че данните, необходими за оценка на това вещество, няма да бъдат представени в рамките на работната програма и поради това е невъзможно да се направи оценка на веществото в рамките на работната програма; като има предвид, че следователно е необходимо да се вземе решение с цел да се отменят разрешителните за продуктите за растителна защита, съдържащи това активно вещество, които понастоящем са в сила;
като има предвид, че настоящото решение не изключва възможността в бъдеще да се направи оценка на профама в рамките на процедурата за нови активни вещества, предвидена в член 6 от Директива 91/414/EИО;
като има предвид, че предвидените в настоящото решение мерки са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Държавите-членки гарантират, че:
1.
разрешителните, предоставени за продукти за растителна защита, съдържащи профам, се отменят в срок 12 месеца от датата на настоящото решение;
2.
от датата на настоящото решение няма да се издават или подновяват разрешителни за продукти за растителна защита, съдържащи профам, съгласно дерогацията, предвидена в член 8, параграф 2 от Директива 91/414/EИО.
Член 2
Адресати на настоящото решение са държавите-членки.
Съставено в Брюксел на 9 април 1996 година.